ওয়াজিফা

সুফিবাদে, ওয়াজিফা (; বহুবচন: ওয়াজাইফ) হল প্রাত্যহিক প্রার্থনার সূচি, যা প্রধানত একটি তরিকার অনুসারীরা অনুশীলন করে থাকেন। এতে কুরআনের আয়াত, প্রার্থনার হাদিস এবং বিভিন্ন দোয়া অন্তর্ভুক্ত থাকে।  

 প্রয়োগ 
সুফিদের বিভিন্ন স্বতন্ত্র বা সম্মিলিত দৈনিক, সপ্তাহিক বা প্রধান আচার-অনুষ্ঠানে জিকির বা উইর্দগুলো ওয়াজিফা নামে পরিচিত।  একটি সুফি অনুষ্ঠানে শুধুমাত্র সেই অংশটিকে ওয়াজিফা বলা হয়, যে অংশে "সর্বশক্তিমান" আল্লাহর সর্বোচ্চ গুণাবলীর বর্ণনা ও এ বিষয়ে করা হয়ে থাকে। 

ওয়াজিফা অনুষ্ঠানে ইসলামি সংগীত ও কবিতাও পরিবেশন করা হয়ে থাকে, অনেক সময় এটি মুখ্য ভূমিকা পালন করে। সুফিরা এ সময় আধ্যাত্মিক ধ্যান সহকারে আল্লাহর ৯৯টি নাম পাঠ করে থাকে, যা তাদের সাথে আল্লাহর সংযোগ স্থাপন করতে সহায়ক বলে বিশ্বাস করা হয়।

সূফীবাদের প্রতিটি তরিকায়, একটি নির্দিষ্ট সংখ্যক লোকের সমন্বয়ে সমষ্টিগত প্রার্থনার নিয়ম রয়েছে। সাধারণত একটি প্রার্থনা চলাকালে ন্যূনতম চারজন মুরীদ থাকার বাধ্যবাধকতা থাকে।

এই প্রার্থনা অনুষ্ঠানে সুফি মুরিদরা দৈনিক বা সাপ্তাহিক বিভিন্ন সময়ে সমষ্টিগত জিকির করার জন্য মিলিত হন, যা এক ধরনের সভা যা ওয়াজিফা (হালক্বা) নামে পরিচিত। 

 শর্তাবলী 
এই রহস্যময় আমলটি যথাযথভাবে পালন জন্য ওয়াজিফা সম্মিলিতভাবে পাঠের ক্ষেত্রে কয়েকটি শর্ত রয়েছে: 

 আচার-অনুষ্ঠান পালনকারী সকল মুরীদদের উপস্থিতি; 
 একটি বৃত্তকার ক্ষেত্র গঠন করে আবৃত্তিকারীদের দলবদ্ধকরণ (হালক্বা);
 ওয়াজিফার সমস্ত অংশের মৌখিক পাঠ এবং উচ্চস্বরে প্রার্থনা;
 আক্ষরিক এবং সুরেলা পাণ্ডিত্য এবং যিকির পাঠের পরিপূর্ণতা।

তিজানিয়া তরিকায়, যদি তিলাওয়াতকারীরা পুরুষ হয় এবং তাদের মধ্যে কোন নিশ্চিত মুকাদ্দাম না থাকে, তাহলে এই মুরিদরা তাদের মধ্য থেকে একজন ব্যক্তিকে নির্বাচন করতে পারে যে তাদের হয়ে ওয়াজিফা পাঠ শুরু করবে। 
 সময় 
সকালের ওয়াজিফা অনুশীলনের সর্বোত্তম সময় হলো ফজরের নামাজ থেকে চাশতের নামাজ পর্যন্ত। তবে এটি দুপুর পর্যন্ত পড়া যেতে পারে। 

সন্ধ্যার ওয়াজিফার জন্য, উত্তম সময় হল বিকেলের আসরের নামাজ থেকে রাতের এশার নামাজ পর্যন্ত। 

গ্রীষ্মকালে যখন রাত ছোট হয়, সে সময় বিশেষভাবে রাত্রিকালীন ওয়াজিফা পাঠ করা হয়, যার সম্ভাব্য সময়সূচী সূর্যাস্ত থেকে পরের দিন ভোর পর্যন্ত বিস্তৃত হয়ে থাকে। 
 অনুশীলন 
সুফি তরিকায় ইমানদার ও মুরিদদের মধ্যে ওয়াজিফার অনুশীলন ও কার্যক্ষমতা অত্যন্ত বিকশিত এবং গুরুত্বপূর্ণ। 

এই প্রার্থনার অনুশীলনটি শিষ্যের প্রতি দৈনিক বা সাপ্তাহিক দায়িত্ব হিসাবে তার শাইখ দ্বারা নির্ধারিত হয় এবং আধ্যাত্মিক স্তর অতিক্রম করার ক্ষেত্রে তার প্রবণতা এবং ক্ষমতা অনুসারে তার জন্য উপযুক্ত অনুশীলন প্রদান করা হয়। 

একটি ওয়াজিফা পাঠের মধ্যে সাধারণত শাহাদত এবং সর্বোচ্চ নাম আল্লাহ বা এর বিকল্প যা সর্বনাম হুওয়া ( ) অন্তর্ভুক্ত থাকে। 
 তথ্যসূত্র 

 বহিঃসংযোগ 






 আরও দেখুন 
 ওয়াজিফা জাররুকিয়া
 দোয়া
 জিকির

বিষয়শ্রেণী:সুফিবাদ
বিষয়শ্রেণী:আধ্যাত্মিক অনুশীলন
বিষয়শ্রেণী:ভাষা ও রহস্যবাদ
বিষয়শ্রেণী:আরবি শব্দ ও বাক্যাংশ
বিষয়শ্রেণী:ইসলামি বিশ্বাস ও মতবাদ
বিষয়শ্রেণী:ইসলামি পরিভাষা